Нұр-Сұлтан қаласы город Нур-Султан

**Аға буын азаматтарының жағдайын жақсарту жөніндегі**

**2025 жылға дейінгі «Белсенді ұзақ өмір»**

**іс-шаралар жоспарын бекіту туралы**

Аға буынның өзін-өзі дамытуы және елдің қоғамдық-экономикалық өміріне ықпалдасуы үшін жағдай жасауға кешенді тәсілдерді айқындау мақсатында **БҰЙЫРАМЫН:**

1. Қоса беріліп отырған Аға буын азаматтарының жағдайын жақсарту жөніндегі 2025 жылға дейінгі «Белсенді ұзақ өмір» іс-шаралар жоспары (бұдан әрі – Іс-шаралар жоспары) бекітілсін.

2. Іс-шаралар жоспарының орындалуына жауапты жергілікті атқарушы органдар (келісу бойынша), Қазақстан Республикасы Еңбек және халықты әлеуметтік қорғау министрлігінің құрылымдық бөлімшелері:

1) Іс-шаралар жоспарын іске асыру бойынша қажетті шаралар қабылдасын;

2) жыл сайын есеп беру жылынан кейінгі 20 қаңтардан кешіктірмей
Іс-шаралар жоспарының орындалу барысы туралы ақпаратты Әлеуметтік көмек саясатын дамыту департаментіне ұсынсын.

3. Әлеуметтік көмек саясатын дамыту департаменті жыл сайын есеп беру жылынан кейінгі 15 ақпаннан кешіктірмей маған Іс-шаралар жоспарының іске асырылу барысы туралы жиынтық ақпаратты ұсынсын.

4. Осы бұйрықтың орындалуын бақылау Қазақстан Республикасы Еңбек және халықты әлеуметтік қорғау вице-министрі Е.М. Әукеновке жүктелсін.

5. Осы бұйрық қол қойылған күнінен бастап күшіне енеді.

**Министр С. Шәпкенов**